|  |
| --- |
|  **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **NACRT****Program poticanja razvoja poduzetništva** **za 2024. godinu** |
| **Grad Poreč-Parenzo****Upravni odjel za gospodarstvo i EU fondove** |
| **Početak savjetovanja: 29. 1. 2024.** | **Završetak savjetovanja: 28. 2. 2024.** |

**RAZLOG DONOŠENJA**

|  |
| --- |
| Zakonom o poticanju razvoja malog gospodarstva određeno je da jedinice lokalne samouprave, između ostaloga, izrađuju vlastite programe i planove za provedbu projekata, poticajnih mjera i aktivnosti radi ostvarenja ciljeva razvoja malog gospodarstva. U Proračunu Grada Poreča-Parenzo za 2024. godinu na Aktivnosti: Poticanje razvoja poduzetništva, osigurano je 50.000,00 eura za provedbu poticajnih mjera i aktivnosti u području poduzetništva. Sukladno navedenome potrebno je donijeti Program poticanja razvoja poduzetništva u 2024. godinu.Predloženim Programom utvrđuju se opći uvjeti, kriteriji i postupak dodjele bespovratnih potpora Grada Poreča-Parenzo za poticanje razvoja poduzetništva te obveze korisnika potpore.Cilj donošenja Programa je dodjela nepovratnih potpora poduzetnicima u cilju jačanja konkurentnosti malog gospodarstva na području grada Poreča-Parenzo.Podrobnije razloge donošenja Programa, te sadržaj Programa sadrži **NACRT PROGRAMA S OBRAZLOŽENJEM**. |

Pozivaju se zainteresirani da, najkasnije do 28. 2. 2024. godine, dostave svoje komentare na Nacrt Programa poticanja razvoja poduzetništva za 2024. godinu - putem **OBRASCA** za savjetovanje na adresu elektroničke pošte: gospodarstvo@porec.hr.

Nakon provedenog savjetovanja s javnošću, izradit će se izvješće, koje će se dostaviti Gradonačelniku Grada Poreča-Parenzo uz prijedlog Programa i objaviti na gradskim internetskim stranicama.